बीकानेर। पीबीएम हॉस्पिटल पुरानी बिल्डिंग के वार्ड, गलियारों, टायलेट में गंदगी। स्ट्रेचर से लेकर आईवी फ्ल्यूड स्टैंड पर लगी जंग और दीवारों पर छपी पान की पीक देखकर नाक-भौं सिकोड़ते, नाराजगी जताते नेशनल हैल्थ मिशन के एडिशनल डायरेक्टर नीरज के.पवन तब आश्चर्यचकित रह गए जब उन्होंने पीबीएम हॉस्पिटल परिसर में ही साइिक्रएट्री सेंटर देखा।
वहां की सफाई, इंतजाम, रोगियों के पलंग, चद्दर, नर्सेज की मौजूदगी और ट्रीटमेंट चार्ट आदि देखकर कहना पड़ा- हां, यह बन सकता है सेंटर ऑफ एक्सीलेंस। कुछ इसी तरह गजनेर के सामुदायिक स्वास्थ्य केन्द्र में सफाई और इंतजाम देखकर अभिभूत हुए।
एनएचएम के अतिरिक्त निदेशक डा.पवन ने रविवार सुबह फिर पीबीएम का दौरा किया। गंदगी देख कहा, राज्य स्तरीय गणतंत्र दिवस समारोह बीकानेर में हो रहा है। सरकार रही है। स्थिति सुधारो। पीडब्ल्यूडी के अधिकारियों से निर्माण संबंधी खामियां, झूलते तार आदि ठीक करने को कहा। इसके बाद वे सुपरिंटेंडेंट डा.जी.एल.मीणा, सीएमएचओ डा.देवेन्द्र चौधरी, डा.देवेन्द्र अग्रवाल, डा.अजय कपूर, डा.रमेश गुप्ता, नवल व्यास आदि के साथ साइिक्रएट्री सेंटर गए। इस सेंटर के प्रभारी डा.के.के.वर्मा ने उन्हें सारे इंतजाम बताए।
कुछ भी इंतजाम करो, पात्र को बीमा योजना का लाभ दो
रविवार को हॉस्पिटल दौरे के दूसरे दिन भी डा.पवन ने भामाशाह स्वास्थ्य बीमा योजना के पात्र लोगों को तत्परता से लाभ देने को कहा। सॉफ्टवेयर में वेरीफिकेशन नहीं होने की स्थिति में भी ग्राम पंचायत, ग्राम सेवक, शहर के अधिकृत संस्थाओं के प्रमाणीकरण पर मेडिकल ऑफिसर की ओर से वेरीफिकेशन कर मरीज को लाभ दिया जा सकता है।
उन्होंने रविवार को एक बार फिर तीन रोगियों के भामाशाह कार्ड देखें और उन्हें सॉफ्टवेयर में इंद्राज कर लाभ देने को कहा।
साइक्रिएट्री सेंटर में व्यवस्थाओं की जानकारी लेते एनआरएचएम के एडी नीरज के पवन।
^हां, सेंटर के इंतजाम देखकर वे संतुष्ट थे। हम इसे सेंटर ऑफ एक्सीलेंस का दर्जा दिलाने के प्रयास में है। ऐसे दौर में यह टिप्पणी उत्साहवर्द्धक है।
डा.के.के.वर्मा,विभागाध्यक्ष मनोरोग एवं प्रभारी साइक्रिएट्री सेंटर।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva